ণমোকার মন্ত্র

ণমোকার মন্ত্র বা নবকার মন্ত্র হল জৈন ধর্মের সবচেয়ে তাৎপর্যপূর্ণ মন্ত্র, এবং ক্রমাগত অনুশীলনে প্রাচীনতম মন্ত্রগুলির মধ্যে একটি। ণমোকার মন্ত্র হলো ধ্যান করার সময় জৈনদের দ্বারা পাঠ করা প্রথম প্রার্থনা। মন্ত্রটিকে বিভিন্ননামে উল্লেখ করা হয়, যথা, পঞ্চনমস্কার মন্ত্র, নমস্কার মন্ত্র, নবকার মন্ত্র , নমস্কার মঙ্গলা বা পরমেষ্ঠি মন্ত্র । নীচে লাইন দ্বারা ণমোকার মন্ত্রের অর্থ দেওয়া হল, যেখানে ভক্ত প্রথমে পাঁচটি পরমাত্মা বা পঞ্চ -পরমেষ্ঠিকে প্রণাম করেন: অরিহন্ত —যারা চারটি বৈরী কর্মের বিনাশ করেছে সিদ্ধ - যে ব্যক্তিরা "সিদ্ধি" অর্জন করেছেন আচার্য - শিক্ষক যারা একজনের জীবনকে কীভাবে আচরণ করতে / বাঁচতে শেখান (আচার্য = যিনি আচরণ শেখান) উপাধ্যায় — স্বল্পোন্নত তপস্বীদের গুরুঠাকুর সাধু - বিশ্বের ভিক্ষু বা ঋষিরা যাঁরা সম্যক চরিত্র (সঠিক আচরণ) অনুশীলন করছেন অনুশীলনকারী আরও বলেন যে এই পাঁচটি পরমাত্মাকে প্রণাম করে, তার সমস্ত কর্ম ধ্বংস হতে পারে এবং প্রতিটি জীবের মঙ্গল কামনা করে অনুশীলনকারী অবশেষে বলেন যে এই মন্ত্রটি সবচেয়ে শুভ। এখানে দেবতাদের বিশেষ কোনো নাম বা কোনো নির্দিষ্ট ব্যক্তির উল্লেখ নেই। প্রার্থনা করা হয় দেবতা, শিক্ষক ও সাধুদের গুণের প্রতি। জৈনরা তীর্থঙ্কর বা সন্ন্যাসীদের কাছ থেকে কোনো অনুগ্রহ বা বৈষয়িক সুবিধা চান না। এই মন্ত্রটি কেবল সেই প্রাণীদের প্রতি গভীর শ্রদ্ধার অঙ্গভঙ্গি হিসাবে কাজ করে যাদের তারা বিশ্বাস করেন, যে তারা আধ্যাত্মিকভাবে বিকশিত হয়েছে, সেইসাথে মানুষকে তাদের চূড়ান্ত লক্ষ্য অর্থাৎ মোক্ষ (মুক্তি) মনে করিয়ে দেওয়ার জন্য ব্যাবহৃত হয়। নবকার মন্ত্রে ৬৮টি অক্ষর রয়েছে। এটি "গুনবাচক" মন্ত্র এবং "নামবাচক" মন্ত্র নয়। একটি সংক্ষিপ্ত শিলালিপি (তারিখ ২০০ খ্রীঃপূঃ থেকে ১০০ খ্রীঃপূঃ) গান্ধারপালে গুহা, মহারাষ্ট্র-এ, "নমো অরহতানং" বা "নমো অরহংতানং" উল্লেখ করা হয়েছে, যা শুধু ণমোকার মন্ত্রের প্রথম লাইন। কুষাণ এবং শক খ্রিস্টীয় ১ম শতাব্দী থেকে ২য় শতাব্দীর প্রথম ত্রৈমাসিকে, শুধুমাত্র প্রথম লাইনটিই প্রচলিত ছিল। খ্রিস্টপূর্ব দ্বিতীয় শতাব্দী থেকে খ্রিস্টীয় প্রথম শতাব্দীর মধ্যে তৈরি হাথিগুম্ফা শিলালিপি ণমোকার মন্ত্রের প্রথম দুটি পংক্তি, "নমো অরহংতান" আর "নমো সবে সিধানং", দিয়ে শুরু হয়। বাকি লাইনগুলো সেখানে নেই। এটি কলিঙ্গ রাজ্যের জৈন রাজা খারবেল দ্বারা খোদাই করা হয়েছিল। ইতিহাসবিদ মধুসূদন ঢাকি-র মতে, এই দুটি লাইন মূলত তখন লিখিত কাজ এবং আচার-অনুষ্ঠানে মঙ্গল (শুভ প্রারম্ভিক শ্লোক) হিসাবে ব্যবহৃত হত। পঞ্চ-পরমেষ্ঠী-র (পাঁচটি পরমাত্মা) সহিত নমস্কার মন্ত্রটি প্রথম "ব্যাখ্যাপ্রজ্ঞপ্তি"-র ঘনীভূত সংস্করণে শুভ উদ্বোধনী পংক্তিতে উল্লেখ করা হয়েছিল। এই সংস্করণটিও অর্ধমাগধী "নং" এর পরিবর্তে মহারাষ্ট্রীয় প্রাকৃত "ণং" ব্যবহার করে। আবশ্যকসূত্র (৫ম শতাব্দীর শেষ ত্রৈমাসিক) এর ঘনীভূত সংস্করণে, "নং", "ণং" এর সাথে ও "অরহংত" এর সাথে "অরিহন্ত" প্রতিস্থাপিত হয়েছে। ষট্খণ্ডাগম (আনুমানিক ৪৭৫-৫২৫ খ্রিস্টাব্দ) এবং পরে বিশেষাবশ্যকভাষ্যবৃত্তি (আনুমানিক ৭২৫ খ্রিস্টাব্দ) এবং অনুযোগদ্বারসূচি দেখায় "নমো" আরও প্রাকৃত "ণমো" দিয়ে প্রতিস্থাপিত হয়েছে। সাধারণ যুগ-এর শুরুতে রচিত, চত্তারিমঙ্গলম্ স্তোত্র চারটি প্রধান শুভ হিসাবে শুধুমাত্র অর্হত, সিদ্ধ, সাধু এবং কেবলিপ্রজ্ঞপ্তি ধর্ম (সর্বজ্ঞদের দ্বারা নির্ধারিত ধর্ম) কে উল্লেখ করেছে। তাই আচার্য, উপাধ্যায় এবং সাধু সম্পর্কিত তিনটি লাইন অবশ্যই পরে যোগ করা হয়েছে। ঢাকির মতে, ফল-প্রশস্তি (জপের উপকারিতা) সম্বন্ধে শেষ চারটি লাইন খ্রিস্টীয় ৬ষ্ঠ শতকের বেশি পুরানো নয় এবং ঢাকির মতে এটি কোনো পুরানো রচনায় পাওয়া যায় না। গ্রন্থ, ঐতিহ্য, আচার-অনুষ্ঠান এবং ধ্যানে মন্ত্র হিসেবে এর গুরুত্ব তখন থেকেই উঠে আসে। জৈন সাহিত্যে, ণমোকার মন্ত্রকে সংক্ষেপে বলা যেতে পারে, ওঁ ণমঃ সিদ্ধাণং (৬ অক্ষর), ওঁ ণ্হি (২ অক্ষর), অথবা শুধুমাত্র ওঁ (১ অক্ষর)। দ্রব্যসংগ্রহ, একটি প্রধান জৈন পাঠ্য অনুসারে: পঁয়ত্রিশ, ষোল, ছয়, পাঁচ, চার, দুই এবং একটি অক্ষর সমন্বিত পবিত্র মন্ত্রগুলি ধ্যান করুন, পাঠ করুন বা জপ করুন, পাঁচটি পরম সত্তার গুণাবলী উচ্চারণ করুন (পঞ্চ-পরমেষ্ঠী)। এছাড়াও, গুরুর শিক্ষা অনুসারে ধ্যান করুন এবং অন্যান্য মন্ত্রগুলি জপ করুন। সিদ্ধচক্র জৈনধর্মে ঈশ্বর ভক্তামর স্তোত্র জৈন ধ্যান Voorst 2015। Jaina, Ravīndrakumāra and Kusuma Jaina (১৯৯৩)। A Scientific Treatise on Great Namokar Mantra। Arihant International, Keladevi Sumatiprasad Trust। আইএসবিএন 81-7277-029-4।  Jain 1917, পৃ. 61। Shah, Natubhai (১৯৯৮)। Jainism: The World of Conquerors। Sussex Academic Press। আইএসবিএন 1-898723-31-1।  Dhaky, M. A. (২০০২)। "ઐતિહાસિક પરિપ્રેક્ષ્યમાં 'નમસ્કાર-મંગલ'" ['Namaskara-Mangala' in Historic Perspective]। Shah, Jitendra B.। Nirgranth Aitihasik Lekh-Samucchay નિર્ગ્રંથ ઐતિહાસિક લેખ-સમુચ્ચય। Shreshthi Kasturbhai Lalbhai Series, Book 4 (গুজরাটি ভাষায়)। 1। Ahmedabad: Shreshthi Kasturbhai Lalbhai Smaraknidhi। পৃষ্ঠা 7–18। সংগ্রহের তারিখ ২০২১-১১-১৫ – Jain eLibrary-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Rapson, "Catalogue of the Indian coins of the British Museum. Andhras etc...", p XVII. Full text of the Hathigumpha Inscription in English ওয়েব্যাক মেশিনে আর্কাইভকৃত ১৭ নভেম্বর ২০০৬ তারিখে von Glasenapp 1999, পৃ. 410-411। Jain 2013, পৃ. 173।